pythainlp/thai-wiki-dataset-v4 huggingface dataset:
ฐิติ นาครทรรพ

นาวาอากาศตรี ฐิติ นาครทรรพ อดีตเลขาธิการพรรคสามัคคีธรรม เป็นบิดาของนาวาอากาศเอก อนุดิษฐ์ นาครทรรพ อดีตรัฐมนตรีหลายกระทรวง
ประวัติ.
ฐิติ นาครทรรพ เป็นบุตรของนายอ้วน นาครทรรพ มีพี่น้องคือ ปราโมทย์ นาครทรรพ อดีตแกนนำกลุ่มพันธมิตรฯ นิตินัย นาครทรรพ อดีต ส.ส.หนองคาย ฐิติสมรสกับนางสุมาลี นาครทรรพ (นามสกุลเดิม: นานา เป็นน้องสาวของนายเล็ก นานา) มีบุตร 6 คน หนึ่งในนั้นคือ นาวาอากาศเอก อนุดิษฐ์ นาครทรรพ อดีตรัฐมนตรีหลายกระทรวง และนางสาวชมพูนุท นาครทรรพ อดีตผู้สมัคร ส.ส.หนองคาย พรรคประชาธิปัตย์
การทำงาน.
ฐิติ นาครทรรพ รับราชการเป็นทหารอากาศ และมีความสนิทสนมกับ พลอากาศเอก เกษตร โรจนนิล ผู้บัญชาการทหารอากาศ ต่อมาได้ร่วมประกาศจัดตั้งพรรคการเมืองขึ้นใหม่ ในช่วงแรกเรียกกันติดปากว่า “พรรคทหาร” กระทั่งได้ชื่อว่า “พรรคสามัคคีธรรม” ในที่สุดในทันทีที่นายณรงค์ วงศ์วรรณ พ้นจากการถูกอายัดทรัพย์ ก็ได้รับเลือกให้เป็นหัวหน้าพรรคสามัคคีธรรม
ซึ่งพรรคสามัคคีธรรม ได้จัดตั้งขึ้นตาม รัฐธรรมนูญแห่งราชอาณาจักรไทย พุทธศักราช 2534 เป็นลำดับที่ 30/2535 เมื่อวันที่ 3 มกราคม พ.ศ. 2535 และเขาได้รับตำแหน่งเลขาธิการพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 เขาในฐานะเขาธิการพรรคสามัคคีธรรม สามารถทำให้พรรคได้ ส.ส. ถึง 79 ที่นั่ง เป็นอันดับที่ 1 และสนับสนุนพลเอก สุจินดา คราประยูร เป็นนายกรัฐมนตรีได้
หลอดเลือดแดงเล็ก

หลอดเลือดแดงเล็ก หรือ หลอดเลือดแดงจิ๋ว  เป็นหลอดเลือดเส้นผ่านศูนย์กลางขนาดเล็กในระบบไหลเวียนเลือด ที่ยื่นและแตกแขนงออกจากหลอดเลือดแดงและนำไปสู่หลอดเลือดฝอย
หลอดเลือดแดงเล็กมีผนังเป็นกล้ามเนื้อ (มักเป็นกล้ามเนื้อเรียบเพียงหนึ่งชั้นจนไปถึงสองชั้น) และเป็นจุดแรก ๆ ในการเกิดแรงต้านของหลอดเลือด การเปลี่ยนแปลงความดันเลือดและความเร็วของการไหลของเลือดที่มากที่สุดเกิดขึ้นที่จุดเปลี่ยนผ่านจากหลอดเลือดแดงเล็กไปยังหลอดเลือดฝอย
ความสำคัญทางคลินิก.
เส้นผ่านศูนย์กลางของหลอดเลือดแดงเล็กจะลดลงตามอายุ และเมื่อสัมผัสกับมลพิษทางอากาศ พยาธิสภาพที่จำกัดการไหลเวียนของเลือด เช่น การตีบ จะเพิ่มค่าแรงต้านส่วนปลายทั้งหมด (total peripheral resistance) และนำไปสู่ความดันโลหิตสูง
หลอดเลือดแดงแข็ง.
โรคหลอดเลือดแดงแข็งเป็นคำที่ใช้สำหรับการแข็งตัวของผนังหลอดเลือดแดงเล็ก อาจเกิดจากการสร้างความยืดหยุ่นจากไฟบริโนเจนมีปริมาณลดลง ร่วมกับการเปลี่ยนแปลงของอายุ หรือความดันโลหิตสูง
พง จุน-โฮ

พง จุน-โฮ (เกิด 14 กันยายน ค.ศ. 1969) เป็นผู้กำกับภาพยนตร์และนักเขียนบทชาวเกาหลีใต้ เขาได้รับคำชมระดับนานาชาติจากภาพยนตร์เรื่องที่สองคือเรื่อง "ฆาตกรรม ความตาย และสายฝน" (ค.ศ. 2003) ก่อนที่จะประสบความสำเร็จในด้านรายได้กับภาพยนตร์ที่ตามมาเรื่อง "" (ค.ศ. 2006) และ "สโนว์เพียซเซอร์: ยึดด่วน วันสิ้นโลก" (ค.ศ. 2013) ภาพยนตร์ทั้งสองเรื่องนี้เป็นภาพยนตร์ที่ทำรายได้สูงสุดตลอดกาลในเกาหลีใต้ 
ภาพยนตร์สองเรื่องของเขาได้เข้าไปฉายในเทศกาลภาพยนตร์กาน"—เน็ตฟลิกซ์' โอคจา" ซึ่งฉายรอบปฐมทัศน์ที่เทศกาลภาพยนตร์กาน ค.ศ. 2017 และ "พาราไซต์: ชนชั้นปรสิต" ซึ่งได้รับรางวัลปาล์มทองคำในเทศกาลภาพยนตร์กาน ค.ศ. 2019 เขาเป็นผู้กำกับชาวเกาหลีคนแรกที่ชนะ รางวัลปาล์มทองคำ จาก "พาราไซต์: ชนชั้นปรสิต" ทำให้พงได้รับรางวัลออสการ์ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม, บทภาพยนตร์ดั้งเดิมยอดเยี่ยม และในนามของเกาหลีใต้ ภาพยนตร์นานาชาติยอดเยี่ยม
ค.ศ. 2017 "เมทาคริติก" ได้จัดอันดับให้พงอยู่อันดับที่ 13 ในรายชื่อ 25 ผู้กำกับภาพยนตร์ที่ดีที่สุดของคริสต์ศตวรรษที่ 21 ภาพยนตร์ของเขามีเนื้อหาเกี่ยวกับสังคมในเวลาที่เหมาะสมอารมณ์ขันผสมสีดำและอารมณ์กะทันหัน
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ พง จุน-โฮ
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
— ไม่ปรากฏ, หาข้อมูลไม่ได้<br> 
$ ดอลลาร์สหรัฐ
ค่ายกักกันปวาซอฟ

ปวาซอฟ([ˈpwaʂuf]) หรือ กรากุฟ-ปวาซอฟ เป็นค่ายแรงงานและค่ายกักกันของนาซีเยอรมันที่ถูกสร้างขึ้นโดยหน่วยเอ็สเอ็สในปวาซอฟ ชานเมืองทางใต้ของกรากุฟ (ปัจจุบันคือส่วนหนึ่งของอำเภอปอดกูแช) ไม่นานหลังจากเยอรมันเข้ารุกรานโปแลนด์และต่อมาก็ได้มีการก่อตั้งอำเภอเขตปกครองสามัญกึ่งอาณานิคมข้ามเขตโปแลนด์กลาง-ใต้ที่ถูกยึดครอง
สมศักดิ์ คุณเงิน

สมศักดิ์ คุณเงิน (เกิด 24 กุมภาพันธ์ พ.ศ. 2496) เป็นสมาชิกสภาผู้แทนราษฎรจังหวัดขอนแก่น 6 สมัย สังกัดพรรคพลังประชารัฐ และเป็นอดีตกรรมการบริหารพรรคสามัคคีธรรม
ประวัติ.
สมศักดิ์ เกิดเมื่อวันที่ 24 กุมภาพันธ์ พ.ศ. 2496 สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ และปริญญาโท จากหลักสูตรรัฐศาสตรมหาบัณฑิต จากคณะรัฐศาสตร์ มหาวิทยาลัยธรรมศาสตร์
งานการเมือง.
สมศักดิ์ เริ่มเข้าสู่เส้นทางการเมือง โดยหลังเหตุการณ์ 14 ตุลาคม 2516 ได้ร่วมกับ อดิศร เพียงเกษ ในนามชมรมนักศึกษาอีสาน มหาวิทยาลัยธรรมศาสตร์ และก่อตั้งสหพันธ์นิสิตนักศึกษาอีสานแห่งประเทศไทย ทำกิจกรรมต่อสู้เพื่อประชาธิปไตยอย่างต่อเนื่อง ในปี 2517 – 2519 เมื่อเรียนจบสมศักดิ์เริ่มทำงานที่การประปานครหลวง ต่อมาในปี 2523 ตั้งสำนักงานทนายความ ไชโยทนายความ ที่บ้านเกิด ก่อนที่ลงเลือกตั้งท้องถิ่น ได้เป็นสมาชิกสภาองค์การบริหารส่วนจังหวัดขอนแก่น เขตอำเภอหนองเรือ
ต่อมาได้เข้าสู่การเมืองระดับชาติ โดยได้ลงสมัครเป็นสมาชิกสภาผู้แทนราษฎรจังหวัดขอนแก่น ในนามพรรคก้าวหน้า (พ.ศ. 2526) ในปี 2529 แต่ไม่ได้รับการเลือกตั้ง ในปี 2531 สมศักดิ์ได้ลงสมัครในนามพรรคกิจประชาคม และได้รับการเลือกตั้ง และต่อมาได้รับการเลือกตั้งมาจนถึงปี 2548 ในนามพรรคสามัคคีธรรม พรรคเสรีธรรม และพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ในช่วงสมศักดิ์ถูกตัดสิทธิทางการเมือง สมศักดิ์ทํางานในภาคประชาชน โดยเป็นประธานมูลนิธิน้ำเพื่ออีสาน ประธานสภาเกษตรกรจังหวัดขอนแก่น และสมาชิกสภาเกษตรกรแห่งชาติ
สมศักดิ์ได้กลับเข้าสู่การเมืองระดับชาติอีกครั้ง โดยลงสมัครในนามพรรคพลังประชารัฐ โดยได้คะแนนไปเพียง 26,553 คะแนน แพ้นวัธ เตาะเจริญสุข จากพรรคเพื่อไทย ซึ่งได้คะแนน 29,710 คะแนน ต่อมาในปี พ.ศ. 2562 ได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี
ต่อมา นวัธถูกศาลรัฐธรรมนูญวินิจฉัยให้พ้นสภาพการเป็นสมาชิกสภาผู้แทนราษฎรเนื่องจากถูกจำคุกระหว่างการดำรงตำแหน่ง สมศักดิ์ได้ลงสมัครอีกครั้ง โดยได้คะแนน 40,252 คะแนน ชนะธนิก มาสีพิทักษ์ จากพรรคเพื่อไทย ซึ่งได้คะแนนไปเพียง 38,010 คะแนน
สมาชิกสภาผู้แทนราษฎร.
สมศักดิ์ คุณเงิน ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
สมการชาชิโย

สมการชาชิโย คือ สมการที่อธิบายพลังงานสหสัมพันธ์ของก๊าซอิเล็กตรอนที่มีอันตรกิริยา มีความสำคัญในทางฟิสิกส์ของไทย และของโลก สมการดังกล่าวถูกเสนอขึ้นในปี พ.ศ. 2559 โดย ดร.ทีปานิส ชาชิโย และถูกเรียกโดยตำราวิชาการหรืองานวิจัย ว่า “Chachiyo correlation functional” หรือ “สมการชาชิโย” โดยมีรูปสมการดังนี้
<math>\epsilon_c (r_s) = A \log \left(1 + \frac{B}{r_s} + \frac{C}{r^2_s} \right)</math>
เมื่ออิเล็กตรอนอยู่ภายในสสาร มุมมองหนึ่งก็คือ มันอยู่ในสถานะ “ก๊าซ” ซึ่งสมมุติให้เป็นระบบเอกพันธ์ (homogeneous) กล่าวคือ มีความหนาแน่นสม่ำเสมอ <math>\rho = N/V</math> และตัวแปรที่เกี่ยวข้องกับความหนาแน่นก็คือ <math>r_s</math> เป็นพารามิเตอร์ที่บอกรัศมีของทรงกลมสมมติอันหนึ่ง ที่บรรจุอิเล็กตรอนได้หนึ่งตัวพอดี เรียกว่า รัศมีไซส์ (Seitz radius) นอกจากนี้ พารามิเตอร์ <math>r_s</math> ยังบอกถึงระยะห่างระหว่างอิเล็กตรอนที่กระจายตัวกันอยู่ ตามโมเดลของก๊าซอิเล็กตรอนอันนี้ โลหะซึ่งมีอิเล็กตรอนอิสระกระจายตัวอยู่อย่างหลวม ๆ จะมี <math>r_s \sim 4</math> หรือประมาณ 2 อังสตรอม ในขณะที่บริเวณใกล้กับนิวเคลียส อิเล็กตรอนถูกบีบให้หนาแน่นสูงเนื่องจากแรงดึงดูดทางไฟฟ้าจากนิวเคลียส ดังนั้น <math>r_s \ll 1</math> กล่าวคือ อิเล็กตรอนอยู่ใกล้กันมาก นั่นเอง
เมื่อสมมุติให้ก๊าซอิเล็กตรอนเป็นระบบเอกพันธ์ อิเล็กตรอนแต่ละตัวไม่ได้เคลื่อนที่อย่างอิสระ แต่มีอันตรกิริยาต่อกัน ส่งผลให้ระบบมีพลังงานที่จำแนกได้เป็นประเภทต่าง ๆ ตามแต่ประเภทของอันตรกิริยานั้น ๆ และพลังงานชนิดหนึ่งก็คือ พลังงานสหสัมพันธ์ (Correlation Energy) 
ในปี พ.ศ. 2477 วิกเนอร์ (E. Wigner) ได้ประมาณค่าพลังงานสหสัมพันธ์ ในกรณี <math>r_s \gg 1</math> ที่มีรูปฟอร์มคล้ายกับอันตรกิริยาทางไฟฟ้า กล่าวคือ
<math>\epsilon_c = -\frac{0.8757}{r_s}</math>
นอกจากนี้วิกเนอร์ยังเป็นคนแรกที่ใช้ชื่อว่า พลังงานสหสัมพันธ์ ซึ่งมีความสำคัญเมื่อต้องการทำนายสมบัติต่าง ๆ ของสสารให้แม่นยำ เช่น พันธะเคมี โครงสร้างของผลึก การสั่นในระดับอะตอม และสภาพทางแม่เหล็กของโลหะ เป็นต้น
ในปี พ.ศ. 2500 เกลล์มานน์และบรุคเนอร์ (M. Gell-Mann and K. A. Brueckner) ได้ใช้วิธีทฤษฎีสนามควอนตัม (quantum field theory) เพื่อวิเคราะห์พลังงานสหสัมพันธ์ของระบบที่มีความหนาแน่นสูง หรือ <math>r_s \ll 1</math> มีรูปสมการดังนี้
<math>\epsilon_c(r_s) = -0.094 + 0.0622 \log(r_s) + O(r_s)</math>
สิ่งที่ทั้งสองสมการข้างต้นยังขาดไปก็คือ การเชื่อมต่อ ทั้งสองลิมิต <math>r_s \gg 1</math> และ <math>r_s \ll 1</math> เข้าด้วยกัน เมื่อขาดรูปแบบของสมการเชิงวิเคราะห์ (analytic) ที่ครอบคลุมทุกช่วงของความหนาแน่นเข้าด้วยกัน จึงเป็นปัญหากับนักฟิสิกส์ทฤษฎีในสมัยนั้นอย่างมาก และต่อเนื่องมาหลายสิบปี นอกจากนี้ ความเรียบง่ายของสมการยังมีความสำคัญ เพราะในการคำนวณสมบัติหลายอย่างที่ตามมา เช่น แรง ความดัน ความจุความร้อน จะต้องมีการนำสมการดังกล่าวมาวิเคราะห์ในทางคณิตศาสตร์ที่ซับซ้อนมากขึ้น ไม่ว่าจะเป็นการหาอนุพันธ์ การอินทิเกรต ซึ่งหากรูปแบบของพลังงานสหสัมพันธ์มีความซับซ้อนตั้งแต่ต้นเสียแล้ว การคำนวณสมบัติอื่น ๆ ที่จะตามมา ย่อมต้องซับซ้อนมากขึ้นไปอีก
สมการชาชิโย เป็นสมการที่ครอบคลุมทั้งสองลิมิตและมีความเรียบง่าย ซึ่งถูกเผยแพร่เป็นครั้งแรกในบทความเรื่อง “Simple and accurate uniform electron gas correlation energy for the full range of densities” นับเป็นสมการที่มีรูปแบบสวยงามมหัศจรรย์สมการหนึ่ง
ชินด์เลอร์ยูเดิน

ชินด์เลอร์ยูเดิน ("Schindlerjuden" แปลตามตัวอักษรจากภาษาเยอรมันว่า "ชาวยิวของชินด์เลอร์) เป็นกลุ่มชาวยิวประมาณ 1,200 คนที่ได้รับความช่วยเหลือจากอ็อสคาร์ ชินด์เลอร์ในช่วงการฆ่าล้างเผ่าพันธ์ุของนาซี พวกเขารอดชีวิตในช่วงยุคระบอบนาซีโดยผ่านการแทรกแซงของชินด์เลอร์ ที่พบว่าพวกเขาได้รับการปกป้องในสถานะเป็นคนงานในโรงงานอุตสาหกรรมที่โรงงานภาชนะเครื่องเคลือบของเขาในกรากุฟ และภายหลังปี ค.ศ. 1944 ในโรงงานผลิตอาวุธยุโธปกรณ์ในเขตยึดครองเชโกสโลวาเกีย ที่นั่นพวกเขาได้รอดพ้นจากการถูกส่งไปยังค่ายมรณะและรอดชีวิตจากสงคราม ชินด์เลอร์ได้ใช้ทรัพย์สินส่วนตัวของเขาในฐานะนักอุตสาหกรรมเพื่อช่วยชืวิตเหล่าชินด์เลอร์ยูเดิน
เรื่องราวของพวกเขาถูกบรรยายในหนังสือชื่อ Schindler's Ark, โดย ทอมัส คนีลลีย์, และภาพยนตร์ของสตีเวน สปีลเบิร์กที่ดัดแปลงมาจากหนังสือนิยายอย่าง "Schindler's List ชะตากรรมที่โลกไม่ลืม" Poldek Pfefferberg หนึ่งในผู้รอดชีวิต เป็นคนชักชวนให้ทอมัส คนีลลีย์ เขียนนิยายและเสนอให้สตีเวน สปีลเบิร์กสร้างภาพยนตร์เรื่องนี้ขึ้น
ในปี ค.ศ. 2012 มีการคาดการณ์ว่า ได้มีบรรดาลูกหลานของเหล่าชินด์เลอร์ยูเดิน จำนวนมากกว่า 8,500 คนอาศัยอยู่ในสหรัฐอเมริกา ยุโรป และอิสราเอล
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดบุรีรัมย์ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 8 เขตเลือกตั้ง ลดลงจากเดิม 9 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองบุรีรัมย์ (ยกเว้นตำบลบัวทอง ตำบลถลุงเหล็กและตำบลกลันทา)
เขต 2.
เขตเลือกตั้งที่ 2 ประกอบด้วยอำเภอสตึก อำเภอบ้านด่าน อำเภอแคนดงและอำเภอเมืองบุรีรัมย์ (เฉพาะตำบลบัวทอง ตำบลถลุงเหล็ก และตำบลกลันทา)
เขต 3.
เขตเลือกตั้งที่ 3 ประกอบด้วยอำเภอคูเมือง อำเภอพุทไธสง อำเภอนาโพธิ์ อำเภอบ้านใหม่ไชยพจน์และอำเภอลำปลายมาศ (เฉพาะตำบลโคกสะอาด และตำบลเมืองแฝก)
เขต 4.
เขตเลือกตั้งที่ 4 ประกอบด้วยอำเภอหนองหงส์ อำเภอชำนิ และอำเภอลำปลายมาศ (ยกเว้นตำบลโคกสะอาด และตำบลเมืองแฝก)
เขต 5.
เขตเลือกตั้งที่ 5 ประกอบด้วยอำเภอกระสัง อำเภอพลับพลาชัย อำเภอห้วยราชและอำเภอประโคนชัย (เฉพาะตำบลไพศาล)
เขต 6.
เขตเลือกตั้งที่ 6 ประกอบด้วยอำเภอหนองกี่ อำเภอโนนสุวรรณและอำเภอนางรอง (ยกเว้นตำบลทรัพย์พระยาและตำบลชุมแสง)
เขต 7.
เขตเลือกตั้งที่ 7 ประกอบด้วยอำเภอบ้านกรวดและอำเภอประโคนชัย (ยกเว้นตำบลไพศาล)
เขต 8.
เขตเลือกตั้งที่ 8 ประกอบด้วยอำเภอละหานทราย อำเภอปะคำ อำเภอโนนดินแดง อำเภอเฉลิมพระเกียรติและอำเภอนางรอง (เฉพาะตำบลทรัพย์พระยาและตำบลชุมแสง)
ซูเปร์โกปาเดเอสปัญญา ฤดูกาล 2020

ซูเปร์โกปาเดเอสปัญญา ฤดูกาล 2020 เป็นครั้งที่ 36 ของซูเปร์โกปาเดเอสปัญญา เป็นการแข่งขันฟุตบอลประจำปีสำหรับสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้
ในเดือนกุมภาพันธ์ ค.ศ. 2019 ได้มีการประกาศว่าการแข่งขันได้เปลี่ยนแปลงจากรูปแบบสองทีมไปเป็นสี่ทีม ซึ่งจะรวมไปถึงรอบรองชนะเลิศ รอบรองชนะเลิศจะลงเล่นในวันที่ 8 และ 9 มกราคม ค.ศ. 2020 และรอบชิงชนะเลิศจะจัดขึ้นในวันที่ 12 มกราคม และจะไม่มีจัดเกมนัดชิงอันดับสาม
การคัดเลือก.
รายการนี้จะประกอบไปด้วยผู้เข้าชิงชนะเลิศจากสองถ้วยที่มาจากโกปาเดลเรย์ ฤดูกาล 2018–19 และทีมที่มีอันดับสูงที่สุดที่เหลือที่มาจากลาลิกา ฤดูกาล 2018–19 ที่ไม่ใช่คู่ชิงในฟุตบอลถ้วย
ทีมที่เข้ารอบ.
สี่ทีมด้านล่างนี้ที่เข้ารอบสำหรับรายการ
การจับสลาก.
การจับสลากจัดขึ้นเมื่อวันที่ 11 พฤศจิกายน ที่สำนักงานใหญ่ราชสหพันธ์ฟุตบอลสเปนในลาซิวดัดเดลฟุตโบล ไม่มีข้อจำกัดในเรื่องนี้
นัด.
สามนัดทั้งหมดจะจัดขึ้นในคิงอับดุลลอห์สปอร์ตซิตีในญิดดะฮ์ ประเทศซาอุดีอาระเบีย
กล้องติดหมวกนิรภัย

กล้องติดหมวกนิรภัย  หรือที่เรียกว่า กล้องวิดีโอขนาดเล็ก  เป็นกล้องแบบผาดโผน ซึ่งมักจะเป็นกล้องวงจรปิด ที่ติดกับหมวกนิรภัยซึ่งช่วยให้ใครก็ตามสามารถบันทึกภาพจากมุมมองของพวกเขา (POV) ในขณะที่รักษามือและสายตาของเขาไว้อย่างไม่หวงห้าม
ประวัติ.
บันทึกสำคัญที่มีภาพถ่ายของกล้องติดหมวกนิรภัยได้ปรากฏขึ้นในทศวรรษที่ผ่านมา หนึ่งหลักฐานแสดงให้เห็นว่าแจ็กกี ลี ซึ่งเป็นผู้เล่นตำแหน่งกองหลังสนับสนุนของทีมเดนเวอร์ บรองโกส์ สวมกล้องติดหมวกนิรภัยในการฝึกซ้อมอเมริกันฟุตบอลเมื่อปี ค.ศ. 1965 กล้องติดหมวกนิรภัยแบบจำลองได้ปรากฏขึ้นในฉากเปิดของภาพยนตร์ลามกเรื่อง"เดอะไพรเวตอาฟเตอร์นูนส์ออฟพาเมลา มันน์" ที่เผยแพร่ในปี ค.ศ. 1974 ซึ่งใช้โดยตัวละครที่เป็นโรคถ้ำมอง ส่วนกล้องติดหมวกนิรภัยอื่นรุ่นแรกและมีชื่อเสียงกว่าคือกล้องแบบสวมศีรษะในปี ค.ศ. 1977 ที่ออกแบบมาเพื่อแปลงภาพให้เป็นความรู้สึกสัมผัสได้สำหรับคนตาบอด
สุริยุปราคา 12 สิงหาคม พ.ศ. 2216

สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2216 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ลักษณะ.
อุปราคาสามารถมองเห็นได้เกือบทั้งทวีปแอฟริกา (ยกเว้นส่วนที่ปัจจุบันนี้เป็นตอนใต้ของประเทศนามิเบียและตอนใต้ของประเทศแอฟริกาใต้) ยุโรปใต้ ส่วนหนึ่งของตะวันออกกลางและทวีปเอเชีย เช่น เมืองไมโซร์, มัลดีฟส์, เคย์ลอน (ประเทศศรีลังกาในปัจจุบัน), เกาะสุมาตรา และเกาะชวาตะวันตก ส่วนใหญ่ของมหาสมุทรอินเดีย และบางส่วนของมหาสมุทรแอตแลนติก เป็นส่วนหนึ่งของแซรอสดวงอาทิตย์ที่ 130
สุริยุปราคา 23 กันยายน พ.ศ. 2242

สุริยุปราคาเต็มดวงเกิดขึ้นในวันที่ 23 กันยายน พ.ศ. 2242 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร แนวคราสเต็มดวงแคบ ๆ เคลื่อนผ่านทางเหนือ-ตะวันออกของสกอตแลนด์ 
อุปราคาที่เกี่ยวข้อง.
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 139
สุริยุปราคา 3 พฤษภาคม พ.ศ. 2258

สุริยุปราคาเต็มดวงเกิดขึ้นในวันที่ 3 พฤษภาคม พ.ศ. 2258 สุริยุปราคาครั้งนี้รู้จักกันในชื่อ สุริยุปราคาของแฮลลีย์ (Halley's Eclipse) หลังจากที่เอ็ดมันด์ แฮลลีย์ (2199–2285) ได้พยากรณ์อุปราคาครั้งนี้ไว้ด้วยความแม่นยำ 4 นาที แฮลลีย์สังเกตการณ์อุปราคาครั้งนี้จากลอนดอน ซึ่งลอนดอนนั้นได้เห็นอุปราคาเต็มดวงครั้งนี้เป็นเวลา 3 นาที 33 วินาที เขายังได้วาดแผนที่พยากรณ์คราสเต็มดวงบนเกาะอังกฤษขึ้นด้วย หลังจากอุปราคาครั้งนี้ เขาได้ปรับแก้แนวเส้นทางให้ถูกต้อง และได้เพิ่มแนวคราสและอธิบายสุริยุปราคา 22 พฤษภาคม พ.ศ. 2267อีกด้วย 
ตารางดวงจันทร์ถูกวาดขึ้นโดยนักดาราศาสตร์หลวงคนแรก คือ จอห์น เฟลมสตีด และวิลเลียม วิสตันได้ผลิตแผนที่อุปราคาเชิงเทคนิคมากขึ้นในเวลาเดียวกันกับแฮลลีย์ ทั้งแผนที่ของแฮลลีย์และวิสตันนั้นถูกตีพิมพ์โดยจอห์น เซเนกซ์ ในเดือนมีนาคม พ.ศ. 2258
คราสเต็มดวงสามารถสังเกตได้ในเกาะอังกฤษ จากคอร์นวอลล์ในทางใต้-ตะวันตก ไปถึงลิงคอล์นเชอร์และนอร์ฟอล์กทางตะวันออกของเกาะ นอกจากนี้ยังเห็นได้ในไอร์แลนด์ ซึ่งมีหมู่ชนจำนวนมากไปรวมตัวเพื่อดูปรากฏการณ์นี้ ซึ่งอากาศในดับลินนั้นหนาวและชื้นเป็นพิเศษ และผู้พิพากษาโจเซฟ ดีนที่มีชื่อเสียงได้ถึงแก่ความตายจากความหนาวเหน็บเนื่องจากการสังเกตอุปราคาครั้งนี้
บริเตนใหญ่นั้นไม่ได้นำปฏิทินเกรกอเรียนมาใช้จนถึง พ.ศ. 2295 ทำให้ขณะเกิดอุปราคาครั้งนี้ถูกพิจารณาว่าเกิดขึ้นในวันที่ 22 เมษายน พ.ศ. 2258 ในเวลานั้น
อุปราคาที่เกี่ยวข้อง.
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 114
เดเอ็ฟเอ็ล-ซูเพอร์คัพ 2019

เดเอ็ฟเอ็ล-ซูเพอร์คัพ ฤดูกาล 2019 เป็นการแข่งขันฟุตบอลเดเอ็ฟเอ็ล-ซูเพอร์คัพ ครั้งที่ 10 ซึ่งเป็นการแข่งขันฟุตบอลประจำปีระหว่างทีมชนะเลิศบุนเดิสลีกา ฤดูกาล 2018–19 และเดเอ็ฟเบ-โพคาล ฤดูกาล 2018–19 ไบเอิร์นมิวนิก พบกับรองชนะเลิศบุนเดิสลีกา โบรุสซีอาดอร์ทมุนท์ การแข่งขันจัดขึ้นในวันที่ 3 สิงหาคม ค.ศ. 2019 ณ สนามซิกนาลอีดูนาพาร์ค ในเมืองดอร์ทมุนท์
โบรุสซีอาดอร์ทมุนท์ ได้สิทธิ์แข่งขันในรายการนี้ในฐานะรองแชมป์บุนเดิสลีกา หลังไบเอิร์นมิวนิกชนะเลิศการแข่งขันทั้งสองรายการ และจะได้สิทธิ์เป็นทีมเหย้า ซึ่งนัดนี้นับเป็นแดร์คลัสซิคเคอร์ ครั้งที่ 124 โดยไบเอิร์นเป็นแชมป์เก่าหลังเอาชนะดอร์ทมุนท์ ในการแข่งขันเมื่อปีก่อน
โบรุสซีอาดอร์ทมุนท์ ชนะการแข่งขันในนัดนี้ 2–0 ซึ่งเป็นการชนะเลิศเดเอ็ฟเอล-ซูเพอร์คัพเป็นสมัยที่หก
ทีม.
"ในตารางด้านล่างนี้ แต่ละนัดนับตั้งแต่ปี ค.ศ. 1996 ในนามเดเอ็ฟเบ-ซูเพอร์คัพ ซึ่งตั้งแต่ปี ค.ศ. 2010 จะเป็นในนามเดเอ็ฟเอ็ล-ซูเพอร์คัพ"
แมตช์.
รายละเอียดการแข่งขัน.
<onlyinclude></onlyinclude>
เจ้าฟ้าเมียวซา

เจ้าฟ้าเมียวซา หรือเจ้าอิ่นเมืองทรงเป็นเจ้าเมืองน่านภายใต้การปกครองของพม่า ระหว่างปี พ.ศ. 2257/2258 ไทยสากล (จ.ศ. 1076) ถึง พ.ศ. 2259/2260 ไทยสากล (จ.ศ. 1078) เมียวซา หรือ#เปลี่ยนทาง  แปลว่า เจ้าเมือง
พระราชประวัติ.
หลังจากเจ้าฟ้าเมืองคองสิ้นพระชนม์ มีนพะยาบะละ มฺโยะหวู่น  แห่งเชียงแสนลงไปเข้าเฝ้ากษัตริย์พม่า ณ เมืองอังวะ และได้รับพระราชโองการให้แต่งตั้งเจ้าอิ่นเมืองเป็นเจ้าเมืองน่าน พื้นเมืองเชียงราย เชียงแสนระบุการแต่งตั้งเกิดขึ้นในปี พ.ศ. 2255/2256 ไทยสากล (จ.ศ. 1074) ราชวงษปกรณ์ พงษาวดารเมืองน่านระบุปี พ.ศ. 2257/2258 ไทยสากล (จ.ศ. 1076) ในขณะที่หลักฐานฝ่ายพม่าไม่มีการบันทึกถึงเรื่องนี้ 
ในรัชสมัยของเจ้าฟ้าเมียวซา พระธาตุแช่แห้งได้รับความเสียหายจากการปราบปรามการก่อกบฏของพระยาเมืองราชา เจ้าฟ้าเมียวซาจึงทรงสร้างแกนธาตุและทังเกิ้ง (ฉัตร) ขึ้นใส่ 7 ชั้นในวันที่ 5 พฤษภาคม พ.ศ. 2259 ไทยสากล เจ้าฟ้าเมียวซาสิ้นพระชนม์ในปี พ.ศ. 2259/2260 ไทยสากล (จ.ศ. 1078) ณ เมืองน่าน พื้นเมืองเชียงราย เชียงแสนและตำนานพื้นเมืองเชียงใหม่ระบุเป็นปี พ.ศ. 2258/2259 ไทยสากล (จ.ศ. 1077) พระนาขวา (น้อยอินทร์) ได้ขึ้นครองเมืองต่อไป 
เจ้าฟ้าเมียวซามีพระราชอนุชา 2 พระองค์คือ เจ้าขัตติยวงศ์และเจ้าพุทธวงศ์ เมื่อเจ้าฟ้าเมียวซาสิ้นพระชนม์แล้ว พระเจ้าตะนินกันเหว่มีพระราชโองการแต่งตั้งให้เจ้าขัตติยวงศ์เป็นนาขวา และเจ้าพุทธวงศ์เป็นนาซ้าย ตำแหน่งนาขวาและนาซ้ายเป็นตำแหน่งประจำเมือง ทำหน้าที่เก็บส่วยหางข้าว
ตระกูลนิโจ

ตระกูลนิโจ  เป็นตระกูลสาขาของ ตระกูลฟูจิวาระ ก่อตั้งโดยบุตรชายของ คูโจ มิจิอิเอะ นิโจ โยชิซาเนะ ตระกูลนิโจเป็นหนึ่งใน ตระกูลผู้สำเร็จราชการทั้งห้า ซึ่งดำรงตำแหน่งทั้ง เซ็ชโชและคัมปากุ
ฮงโง

ฮงโง (本郷) เป็นย่านหนึ่งในเขตบุงเกียว โตเกียว ตั้งอยู่ทางทิศเหนือจากพระราชวังหลวงโตเกียว และทางทิศตะวันตกของย่านอูเอโนะ เป็นย่านการศึกษาสำคัญตั้งแต่สมัยเมจิเป็นย่านที่ตั้งของมหาวิทยาลัยโตเกียว มหาวิทยาลัยจุนเทนโด และมหาวิทยาลัยโทโยกาคุเอ็ง
สุริยุปราคา 10 มิถุนายน พ.ศ. 2564

สุริยุปราคาวงแหวนเกิดขึ้นในวันที่ 10 มิถุนายน พ.ศ. 2564 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้มีแนวคราสวงแหวนที่ไม่ปกติ โดยแนวคลาสจะเคลื่อนไปทางตะวันออกเฉียงเหนือ (45°) จากนั้นไปทางเหนือ (0°) ทางตะวันตกเฉียงเหนือ (315°) ทางตะวันตก (270°) ทางตะวันตกเฉียงใต้ (225°) ทางใต้ (180°) และไปสิ้นสุดทางตะวันออกเฉียงใต้ (135°) ข้ามอาร์กติก ขณะที่แนวคราสส่วนมากเคลื่อนที่จากด้านตะวันตกไปทางตะวันออก การกลับตรงข้ามนี้เป็นไปได้เฉพาะในบริเวณขั้วโลกเท่านั้น นอกจากนี้แนวคราสวงแหวนของอุปราคาครั้งนี้ยังพาดผ่านบริเวณขั้วโลกเหนือด้วย
พื้นที่หลัก ๆ ที่สามารถสังเกตอุปราคาวงแหวนครั้งนี้ได้ คือ ภาคเหนือและภาคตะวันออกเฉียงเหนือของประเทศแคนาดา, ประเทศกรีนแลนด์ และด้านตะวันออกเฉียงเหนือของรัสเซียตะวันออกไกล ส่วนบางส่วนสหรัฐและบางส่วนของทวีปยุโรปสามารถมองเห็นได้เป็นสุริยุปราคาบางส่วน
ภาพ.
ภา
พเคลื่อนไหวแนวคราส
อุปราคาที่เกี่ยวข้อง.
สุริยุปราคา พ.ศ. 2561–2564.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 15 กุมภาพันธ์ 2561 และ 11 สิงหาคม 2561 เกิดขึ้นระหว่างชุดเทอมก่อนหน้า
แซรอส 147.
อุปราคาครั้งนี้เป็นส่วนหนึ่งของวงรอบแซรอสที่ 147 ซึ่งวนซ้ำทุก ๆ 18 ปี 11 วัน 8 ชั่วโมง ประกอบด้วย 80 เหตุการณ์ โดยชุดนี้เริ่มต้นจากสุริยุปราคาบางส่วน (ครั้งที่ 1–21) ในวันที่ 12 ตุลาคม พ.ศ. 2167 (ค.ศ. 1624) สุริยุปราคาวงแหวน (ครั้งที่ 22–61) เริ่มตั้งแต่วันที่ 31 พฤษภาคม พ.ศ. 2546 (ค.ศ. 2003) จนถึงวันที่ 31 กรกฎาคม พ.ศ. 3249 (ค.ศ. 2706) จากนั้นเป็นสุริยุปราคาบางส่วนอีกครั้ง (ครั้งที่ 62–80) และชุดแซรอสนี้จบลงในสุริยุปราคาบางส่วน วันที่ 24 กุมภาพันธ์ พ.ศ. 3592 (ค.ศ. 3049) ซึ่งเป็นเหตุการณ์อุปราคาครั้งที่ 80 ของชุดแซรอสนี้ คราสวงแหวนนานที่สุดของแซรอสนี้อยู่ในวันที่ 21 พฤศจิกายน พ.ศ. 2834 (ค.ศ. 2291) ที่ระยะเวลา 9 นาที 41 วินาที ทุกอุปราคาในชุดแซรอสนี้เกิดลงที่โหนดขึ้นของดวงจันทร์
ชุดอีเนกซ์.
อุปราคานี้เป็นส่วนหนึ่งของวงรอบอีเนกซ์คาบยาว ซึ่งเกิดเหตุการณ์ซ้ำที่โหนดอันสลับกัน ทุก ๆ 358 เดือนจันทรคติ (≈ 10,571.95 วัน หรือ 29 ปี ลบ 20 วัน) การปรากฎและลองจิจูดของพวกมันไม่เป็นระเบียบ เนื่องจากขาดการประสานกันกับเดือนแอโนมาลิสติก (เดือนที่ยาวกว่าเดือนดาราคติ เพราะจุดใกล้ที่สุดเคลื่อนไปในทางเดียวกันกับวงโคจรของดวงจันทร์รอบโลก) อย่างไรก็ตาม การจับกลุ่มของวงรอบอีเนกซ์ 3 วงรอบ (≈ 87 ปี ลบ 2 เดือน) ที่เข้ามาใกล้กัน (≈ 1,151.02 เดือนแอโนมาลิสติก) ทำให้อุุปราคาจะมีลักษณะที่คล้ายกันในกลุ่มเหล่านี้
ในศตวรรษที่ 19:
ในศตวรรษที่ 22:
ชุดเมตอน.
ชุดเมตอนการวนซ้ำของอุปราคาทุก ๆ 19 ปี (6939.69 วัน) สุดท้ายประมาณ 5 วัฏจักร โดยอุปราคาเกิดขึ้นในวันอันใกล้เคียงกันในปฏิทิน ในการเพิ่มขึ้นของตัวรองอนุกรมออคตอน ซึ่งวนซ้ำ 1/5 ของนั้นหรือทุก ๆ 3.8 ปี (1387.94 วัน) ทุกอุปราคาในตารางนี้เกิดขึ้นที่โหนดขึ้นของดวงจันทร์
หลอดเลือดดำเล็ก

หลอดเลือดดำเล็ก  เป็นหลอดเลือดขนาดเล็กในระบบไหลเวียนเลือดที่ช่วยให้เลือดไหลจากหลอดเลือดฝอยไปยังหลอดเลือดที่ใหญ่กว่า ซึ่งก็คือหลอดเลือดดำ หลอดเลือดดำเล็กมีเส้นผ่านศูนย์กลางตั้งแต่ 7 ไมโครเมตร ถึง 1 มิลลิเมตร หลอดเลือดดำบรรจุเลือดประมาณร้อยละ 70 ของปริมาตรเลือดในกายทั้งหมด อีกร้อยละ 25 บรรจุอยู่ในหลอดเลือดดำเล็ก
โครงสร้าง.
ผนังหลอดเลือดดำเล็กมีสามชั้น ชั้นในเป็นเนื้อเยื่อบุโพรง (endothelium) ประกอบด้วยเซลล์บุผิวชนิดแบน ชั้นกลางเป็นกล้ามเนื้อและเนื้อเยื่อยืดหยุ่น (elastic tissue) และชั้นนอกเป็นเนื้อเยื่อเส้นใย (fibrous connective tissue) โดยชั้นกลางมีการเจริญพัฒนาที่ไม่ดี หลอดเลือดดำเล็กจึงมีผนังที่บางกว่าหลอดเลือดดำเล็ก หลอดเลือดดำเล็กมีรูพรุนเพื่อให้ของเหลวและเซลล์ เม็ดเลือดสามารถเคลื่อนที่ออกจากกระแสเลือดผ่านผนังได้อย่างง่ายดาย เมื่อเปรียบเทียบกับหลอดเลือดแดงเล็ก หลอดเลือดดำเล็กจะมีขนาดใหญ่กว่าและมีชั้นกล้ามเนื้อที่อ่อนแอกว่า
นอกเหนือจากหลอดเลือดดำเล็กธรรมดาแล้ว ยังมีหลอดเลือดดำเล็กที่มีผนังภายในสูง (high endothelial venules) เป็นหลอดเลือดดำเล็กชนิดพิเศษที่มีเนื้อเยื่อบุโพรงประกอบจากเซลล์บุผิวชนิดลูกบาศก์ชั้นเดียว (simple cuboidal cell) เมื่อมีการติดเชื้อ ลิมโฟไซต์จะออกจากกระแสเลือดและเข้าสู่ต่อมน้ำเหลืองโดยผ่านทางหลอดเลือดดำเล็กชนิดพิเศษนี้
ตำบลธาตุ (อำเภอเชียงคาน)

ธาตุ เป็นตำบลหนึ่งของอำเภอเชียงคาน จังหวัดเลย ท้องที่ทั้งตำบลอยู่ในเขตเทศบาลตำบลธาตุซึ่งเดิมมีฐานะเป็นสภาตำบลตั้งแต่ พ.ศ. 2516 และมีฐานะเป็นองค์การบริหารส่วนตำบลตั้งแต่ พ.ศ. 2539 จากนั้นได้รับการจัดตั้งเป็นเทศบาลตำบลเมื่อวันที่ 16 กรกฎาคม พ.ศ. 2551
การพรางตัว

ในนิเวศวิทยา การพรางตัว  เป็นความสามารถของสัตว์ในการเลี่ยงการสังเกตและการตรวจจับโดยสัตว์อื่น โดยอาจเป็นกลยุทธ์การล่าอย่างหนึ่งหรือเป็นการปรับตัวเพื่อต่อต้านผู้ล่า มีวิธีการพรางตัวจำนวนมาก เช่น การอำพราง การออกหากินในเวลากลางคืน การดำรงชีวิตอยู่ใต้ดิน การเลียนแบบแบบเบตส์ เป็นต้น การพรางตัวยังสามารถเป็นได้ทั้งการปิดบังวิสัย กลิ่น (ด้วยฟีโรโมน) หรือการได้ยิน เมื่อการพรางตัวเป็นเพื่อปิดบังวิสัย มีการใช้คำว่า การย้อมสีพรางตัว (cryptic coloration) แทนในบางครั้ง คำดังกล่าวกลายเป็นคำพ้องความหมายสำหรับการอำพรางของสัตว์ไปแล้ว แต่ก็มีวิธีการอำพรางอื่น ๆ จำนวนมากที่สัตว์ใช้
การสังหารหมู่ฉางเจี้ยว

การสังหารหมู่ฉางเจี้ยว  เป็นการสังหารหมู่ต่อพลเรือนชาวจีนโดยกองทัพจักรวรรดิญี่ปุ่นที่เมืองฉางเจี้ยว, มณฑลหูหนาน
การสังหารหมู่ของกองทัพญี่ปุ่นได้รับคำสั่งจากนายพลชุนโระกุ ฮาตะ ผู้บัญชาการกองทัพญี่ปุ่น การสังหารได้ดำเนินไปเป็นระยะเวลากว่า 4 วัน ตั้งแต่ 9 มีนาคม ถึง 12 มีนาคม ค.ศ. 1943, พลเรือนจีนกว่า 30,000 คนถูกสังหาร
วอลเลย์บอลหญิงในโอลิมปิกฤดูร้อน 2020 รอบคัดเลือก โซนแอฟริกา

การแข่งขันวอลเลย์บอลหญิงในโอลิมปิกรอบคัดเลือกโซนแอฟริกา 2020 เป็นการแข่งขันวอลเลย์บอลหญิงระดับทีมชาติซึ่งจัดขึ้นที่ยาอุนเด ประเทศแคเมอรูน ระหว่างวันที่ 5–9 มกราคม ค.ศ. 2020 5 ทีมจะได้เข้าแข่งขันในทัวร์นาเมนต์นี้ โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020
ทีมที่เข้าร่วมแข่งขัน.
มีทั้งหมด 5 ทีมที่ได้รับการยืนยันจะเข้าร่วมแข่งขัน 
อันดับการแข่งขัน.
<onlyinclude></onlyinclude>
เอมิเลียโน บูเอนเดีย

เอมิเลียโน บูเอนเดีย สตาติ หรือ เอมิ (เกิดวันที่ 25 ธันวาคม ค.ศ. 1996)เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางตัวรุกหรือปีกให้กับแอสตันวิลลาในพรีเมียร์ลีก
สโมสรอาชีพ.
เฆตาเฟ.
เอมิเกิดที่มาร์เดลปลาตาในอาร์เจนตินา ต่อมาในวันที่ 30 มีนาคม ค.ศ. 2014 เขาได้ลงเล่นให้กับทีมสำรองของเฆตาเฟเป็นครั้งแรก ในนัดที่บุกไปเอาชนะโบนิตา 2–1 ในการแข่งขันเซกุนดาดิบิซิออน เบ ต่อมาในวันที่ 13 เมษายน เขายิงประตูแรกในนามทีมสำรอง ในนัดที่เอาชนะเปนา 2–0
เอมิยังคงเริ่มต้นฤดูกาล 2014–15 กับทีมสำรองในลีกระดับที่สาม เขาทำผลงานอันโดดเด่นด้วยการยิง 2 ประตูในนัดที่เปิดบ้านเอาชนะฟูเอนเลบราดา 3–0 ต่อมาในวันที่ 5 ธันวาคม ค.ศ. 2014 เขาได้ลงเล่นให้กับทีมชุดใหญ่เป็นครั้งแรก ในการแข่งขันโกปาเดลเรย์ โดยลงเล่นเป็นตัวสำรองแทนอังเกล ลาฟิตา ในนัดที่บุกชนะเอย์บาร์ 3–0
เอมิลงเล่นในลาลิกาครั้งแรกเมื่อวันที่ 1 กุมภาพันธ์ ค.ศ. 2015 โดยลงเล่นเป็นตัวสำรองคนสุดท้าย ในนัดที่บุกไปแพ้อัลเมริอา 0–1 เขายิงประตูแรกในลีกเมื่อวันที่ 27 กันยายน ในนัดที่เปิดบ้านเอาชนะเลบันเต 3–0
วันที่ 5 กรกฎาคม ค.ศ. 2016 เอมิตัดสินใจต่อสัญญากับสโมสรไปอีก 5 ปี ต่อมาในวันที่ 27 กรกฎาคม ค.ศ. 2017 เขาถูกปล่อยยืมตัวให้กับกัลเจอรัล ลีโอเนซา เป็นระยะเวลาหนึ่งปี
นอริชซิตี.
วันที่ 8 มิถุนายน ค.ศ. 2018 เอมิเซ็นสัญญา 4 ปีกับนอริชซิตีในอีเอฟแอลแชมเปียนชิป เขายิงประตูแรกให้กับสโมสรในนัดที่บุกไปเอาชนะเบรนต์ฟอร์ด 1-0 เมื่อวันที่ 27 ตุลาคม ค.ศ. 2018 ต่อมา เขายังคงทำผลงานได้อย่างยอดเยี่ยม เขายิงประตูสายฟ้าฟาดใส่สวอนซีซิตี ยิงสองประตูใส่ฮัลล์ซิตี และยิงประตูสำคัญใส่ควีนส์พาร์กเรนเจอส์ ช่วยเพิ่มโอกาสคว้าแชมป์ลีกของนอริช
เขายิง 8 ประตูในลีกฤดูกาลนั้น ช่วยให้นอริชเลื่อนชั้นสู่พรีเมียร์ลีกได้สำเร็จ แฟนจึงลงคะแนนให้เขามากเป็นอันดับที่สามในการประกาศรางวัลผู้เล่นยอดเยี่ยมของสโมสรประจำฤดูกาล
ในพรีเมียร์ลีก ฤดูกาล 2019–20 บูเอนเดียเริ่มต้นฤดูกาลได้อย่างยอดเยี่ยม โดยทำ 5 แอสซิสต์ในครึ่งฤดูกาลแรก
เกียรติประวัติ.
นอริชซิตี
คิวจีไอเอส

คิวจีไอเอส หรือ คิวจิส  หรือรู้จักกันในชื่อก่อนหน้านี้ว่า ควอนตัมจีไอเอส  คือโปรแกรมประยุกต์ด้านระบบสารสนเทศภูมิศาสตร์สำหรับคอมพิวเตอร์ตั้งโต๊ะประเภทข้ามแพลตฟอร์มที่เป็นซอฟต์แวร์เสรีและโอเพนซอร์ซซึ่งสนับสนุนการดู แก้ไขและวิเคราะห์ข้อมูลเชิงพื้นที่
หน้าที่.
คิวจีไอเอสทำหน้าที่เป็นซอฟต์แวร์ด้านระบบสารสนเทศภูมิศาสตร์ซึ่งช่วยให้ผู้ใช้สามารถวิเคราะห์และแก้ไขสารสนเทศเชิงพื้นที่รวมถึงการสร้างและส่งออกแผนที่กราฟิก คิวจีไอเอสรองรับทั้งชั้นข้อมูลแรสเตอร์และเวกเตอร์ โดยข้อมูลเวกเตอร์ได้รับการเก็บไว้ทั้งคุณลักษณะจุด  เส้น  หรือรูปหลายเหลี่ยม  ส่วนภาพแรสเตอร์หลายรูปแบบได้รับการรองรับและซอฟแวร์สามารถตรึงพิกัดภาพได้
คิวจีไอเอสรองรับรูปแบบเชฟไฟล์ คัฟเวอเรจ ดีเอกซ์เอฟ แมปอินโฟ โพสต์จีไอเอส ฐานข้อมูลเชิงพื้นที่ส่วนบุคคลและอื่น ๆ บริการเว็บเซอร์วิซรวมถึงการบริการแผนที่เว็บและการบริการคุณลักษณะเว็บรองรับการใช้งานข้อมูลจากแหล่งภายนอก
คิวจีไอเอสทำงานร่วมกับโปรแกรมสำเร็จด้านระบบสารสนเทศภูมิศาสตร์ที่เป็นโอเพนซอร์ซอื่น ๆ รวมถึงโพสต์จีไอเอส กราสจีไอเอสและแมปเซิร์ฟเวอร์ การเขียนโปรแกรมเสริมด้วยภาษาไพทอนหรือซีพลัสพลัสช่วยเพิ่มประสิทธิภาพให้กับคิวจีไอเอส โปรแกรมเสริมสามารถใช้จีออโคด  ผ่านกูเกิลจีออโคดดิงเอพีไอ  ซึ่งทำหน้าที่ประมวลผลเชิงพื้นที่คล้ายกับเครื่องมือมาตรฐานที่พบในอาร์กจีไอเอสและส่วนต่อประสานกับฐานข้อมูลของโพสต์เอสคิวแอลหรือโพสต์จีไอเอส สเปเชิลลิทและมายเอสคิวแอล
การปฏิวัติเชิงปริมาณ

การปฏิวัติเชิงปริมาณ  คือการเปลี่ยนผ่านกระบวนทัศน์ซึ่งพยายามที่จะพัฒนาระเบียบวิธีสำหรับสาขาวิชาภูมิศาสตร์ให้เป็นระบบและเคร่งครัดมากขึ้น การปฏิวัติเชิงปริมาณเข้ามาเติมเต็มการอธิบายพลวัตเชิงพื้นที่โดยทั่วไปซึ่งภูมิศาสตร์ภูมิภาคอธิบายได้ไม่ครบถ้วน ข้อเรียกร้องสำคัญของการปฏิวัติเชิงปริมาณคือการสร้างการเปลี่ยนผ่านจากภูมิศาสตร์ที่เน้นการพรรณนาไปสู่ภูมิศาสตร์ที่เน้นการสร้างกฎเชิงประจักษ์ การปฏิวัติเชิงปริมาณเกิดขึ้นในช่วงทศวรรษที่ 1950 และ 1960 และได้สร้างการเปลี่ยนแปลงระเบียบวิธีเบื้องหลังการวิจัยทางภูมิศาสตร์อย่างรวดเร็วจากภูมิศาสตร์ภูมิภาคไปสู่วิทยาศาสตร์เชิงพื้นที่
ในประวัติศาสตร์ของภูมิศาสตร์ การปฏิวัติเชิงปริมาณเป็นหนึ่งในสี่จุดเปลี่ยนสำคัญของภูมิศาสตร์สมัยใหม่ โดยอีกสามอย่างคือนิยัตินิยมทางสิ่งแวดล้อม ภูมิศาสตร์ภูมิภาคและภูมิศาสตร์เชิงวิพากษ์
การปฏิวัติเชิงปริมาณของภูมิศาสตร์เกิดขึ้นภายหลังการปฏิวัติเชิงปริมาณในสาขาเศรษฐศาสตร์และจิตวิทยา เกิดขึ้นพร้อมกับสาขารัฐศาสตร์และสังคมศาสตร์ด้านอื่น ๆ และเกิดขึ้นก่อนหน้าสาขาประวัติศาสตร์
รายชื่อผู้นำประเทศ พ.ศ. 2563

นี่คือ รายชื่อผู้นำประเทศ พ.ศ. 2563 โดยจำแนกตามแผนโลกของสหประชาชาติและเรียงลำดับรายชื่อประเทศตามตัวอักษรในภาษาไทย ดังนี้
ทวีปยุโรป.
ยุโรปตะวันตก.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
สถาปัตยกรรมร่วมสมัย

สถาปัตยกรรมร่วมสมัย (Contemporary Architecture) คือรูปแบบหนึ่งของการก่อสร้างที่เฟื่องฟูมาตั้งแต่ช่วงปลายคริสต์ศตวรรษที่ 20 สถาปัตยกรรมร่วมสมัยเป็นการหลอมรวมระหว่างงานสร้างสรรค์กับนวัตกรรม ซึ่งสะท้อนให้เห็นถึงสไตล์อันหลากหลายในการออกแบบอาคาร สถาปัตยกรรมร่วมสมัยถูกแยกจากสถาปัตยกรรมสมัยใหม่ (Modern Architecture) ด้วยคุณลักษณะของการเปิดรับความคิดสร้างสรรค์ทุกรูปแบบ บนพื้นฐานของการเป็นมิตรต่อสิ่งแวดล้อม
แม้ว่าองค์ประกอบโดยส่วนใหญ่ของสถาปัตยกรรมร่วมสมัย จะได้รับอิทธิพลมาจากสถาปัตยกรรมสมัยใหม่ในช่วงต้นถึงกลางคริสต์ศตวรรษที่ 20 ที่ให้ความสำคัญกับการประกอบกันของเส้นตรงที่ดูสะอาดและเป็นระเบียบเรียบร้อย อย่างไรก็ตาม สถาปัตยกรรมร่วมสมัยได้ผ่อนปรนให้มีการใช้เส้นโค้งอย่างกว้างขวาง เพื่อแสดงออกถึงการเคลื่อนไหวอย่างอิสระ และความคิดสร้างสรรค์
สถาปัตยกรรมร่วมสมัยเน้นการใช้วัสดุและเทคโนโลยีใหม่ล่าสุด เช่น ซึ่งช่วยให้สามารถก่อสร้างอาคารที่มีความสูงและแข็งแรงกว่าอาคารส่วนใหญ่ที่สร้างในยุคก่อนหน้า อีกทั้งการใช้คอมพิวเตอร์ช่วยออกแบบ (Computer Aided Design: CAD) และการสร้างแบบจำลองสามมิติด้วยคอมพิวเตอร์ ส่งผลให้การก่อสร้างเป็นไปด้วยความแม่นยำและรวดเร็วยิ่งขึ้น
การใช้วัสดุก่อสร้างหลากหลายชนิดผสมผสานกัน การออกแบบอาคารให้มีรูปร่างไม่สมมาตร บิดงอ มีเหลี่ยมมุม สามารถสร้างทัศนียภาพที่แตกต่างตามจังหวะการโคจรของดวงอาทิตย์ ล้วนก่อให้เกิดลักษณะเด่นของอาคารร่วมสมัย
สถาปัตยกรรมร่วมสมัยยังตระหนักถึงการอยู่ร่วมกับสิ่งแวดล้อมอย่างยั่งยืน ผ่านการใช้วัสดุรีไซเคิลเป็นส่วนใหญ่ในกระบวนการก่อสร้าง และการออกแบบอาคารให้ประหยัดพลังงาน อาคารร่วมสมัยส่วนมากนิยมใช้หน้าต่างขนาดใหญ่เพื่อรับแสงธรรมชาติแทนการใช้หลอดไฟ อาคารบางแห่งใช้พลังงานไฟฟ้าที่ผลิตได้จากเซลล์แสงอาทิตย์ซึ่งติดตั้งอยู่เหนือหลังคาหรือดาดฟ้า
รูปแบบของสถาปัตยกรรมร่วมสมัยมีปรากฏให้เห็นทั่วโลก จึงอาจกล่าวได้ว่าสถาปัตยกรรมร่วมสมัยมีความเป็นสากล ต่างกับสถาปัตยกรรมสมัยใหม่ที่กระจุกอยู่ในประเทศสหรัฐอเมริกา และประเทศในแถบทวีปยุโรป อาคารร่วมสมัยที่มีชื่อเสียง ได้แก่ เซี่ยงไฮ้ ทาวเวอร์ (Shanghai Tower) ประเทศจีน, บุรจญ์เคาะลีฟะฮ์ (Burj Khalifa) ประเทศสหรัฐอาหรับเอมิเรตส์, โรงอุปรากรซิดนีย์ (Sydney Opera House) ประเทศออสเตรเลีย, ซีเอ็น ทาวเวอร์ (CN Tower) ประเทศแคนาดา
พิพิธภัณฑ์กุกเกนไฮม์ บิลเบา (Guggenheim Bilbao Museum) ในประเทศสเปน เป็นอีกหนึ่งตัวอย่างที่ชัดเจนของสถาปัตยกรรมร่วมสมัย แฟรงก์ โอเวน เกห์รี (Frank Owen Gehry) สถาปนิกผู้ออกแบบอาคารแห่งนี้ ได้ใช้เส้นโค้งจำนวนมากเพื่อสร้างความรู้สึกถึงความเคลื่อนไหวและลื่นไหลแก่ผู้พบเห็น มีการประยุกต์ใช้นวัตกรรมต่าง ๆ ในกระบวนการออกแบบและการก่อสร้าง วัสดุหลักอย่างไทเทเนียม หินปูน และกระจก ถูกนำมาใช้เพื่อส่งเสริมความโดดเด่นของอาคาร รวมถึงมีการใช้ประโยชน์จากแสงธรรมชาติได้อย่างเหมาะสม
เครื่องอิสริยาภรณ์สาธารณรัฐจีน

ตารางข้างล่างนี้แสดงเครื่องอิสริยาภรณ์ของสาธารณรัฐจีน
สาธารณรัฐบนแผ่นดินใหญ่.
ลำดับเกียรติอิสริยาภรณ์สมัยใหม่ ปัจจุบันอิสริยาภรณ์บางตระกูล ได้พ้นสมัยการมอบ
รัฐบาลเป่ย์หยาง.
รัฐบาลปักกิ่ง ได้มีการจัดลำดับเกียรติอิสริยาภรณ์ดังนี้:
รัฐบาลนานกิง.
ภายหลังจากการสถาปนาสาธารณรัฐเมื่อ ค.ศ. 1912 รัฐบาลเฉพาะกาลนานกิง ได้มีการจัดลำดับเกียรติอิสริยาภรณ์ดังนี้:
อนึ่งในสมัยรัฐบาลขุนศึก ได้มีการออกแบบเครื่องอิสริยาภรณ์ และ เหรียญที่ระลึกของตนเอง
เหตุการณ์ชุมนุมในกรุงเทพมหานคร 14 ธันวาคม พ.ศ. 2562

เหตุการณ์ชุมนุมในกรุงเทพมหานคร 14 ธันวาคม พ.ศ. 2562 เป็นการชุมนุมของผู้ต้องการประชาธิปไตยหรือต่อต้านเผด็จการ โดยเฉพาะการต่อต้านการมีอำนาจของพลเอก ประยุทธ์ จันทร์โอชา โดยการชุมนุมครั้งนี้ไม่มีเวทีปราศรัย มีการใช้เพียงโทรโข่งยืนรวมกับผู้ชุมนุม
การจัดการชุมนุม.
การจัดการชุมนุมครั้งนี้มีการจัดการชุมนุมวันที่ 14 ธันวาคม พ.ศ. 2562 เวลา 17.00–18.00 น. ที่ทางเดินลอยฟ้า หอศิลปวัฒนธรรมแห่งกรุงเทพมหานคร และการชุมนุมครั้งนี้เป็นการชุมนุมแบบไม่มีเวทีปราศรัย มีการใช้เพียงโทรโข่งยืนรวมกับผู้ชุมนุม โดยมีธนาธร จึงรุ่งเรืองกิจ เป็นผู้นำในการชุมนุมครั้งนี้
อุดมการณ์และสาเหตุ.
อุดมการณ์ของการชุมนุมครั้งนี้ คือ การต่อต้านเผด็จการและรัฐประหาร การต่อต้านคณะรักษาความสงบแห่งชาติและพลเอก ประยุทธ์ จันทร์โอชา เนื่องจากการบริหารของคณะรักษาความสงบแห่งชาติ และของพลเอก ประยุทธ์ จันทร์โอชา นั้นไม่เป็นประชาธิปไตย ไม่เห็นหัวประชาชน ไม่เคารพรัฐธรรมนูญและใช้รัฐธรรมนูญเพื่อเอื้อประโยชน์ตัวเองมากกว่าประโยชน์ประเทศชาติ และทำลายระบบรัฐสภาและระบอบประชาธิปไตย
สื่อสังคม.
การนัดหมาย.
การชุมนุมครั้งนี้ได้มีการนัดหมายการชุมนุมในแฟนเพจเฟซบุ๊ก
แฮชแท็ก.
หลังจากเสร็จสิ้นกิจกรรมการชุมนุมครั้งนี้มีการลงข้อความในเฟซบุ๊กพร้อมใช้แฮชแท็กดังนี้
อากาศยานไร้คนขับขนาดเล็ก

อากาศยานไร้คนขับขนาดเล็ก (อักษรย่อ: SUAV) เป็นอากาศยานไร้คนขับขนาดเล็กพอที่จะพกพาได้
อากาศยานไร้คนขับขนาดเล็กมีตั้งแต่ยานบินสอดแนมขนาดจิ๋ว (MAV) ที่ทหารราบสามารถถือได้ ถึงอากาศยานไร้คนขับแบบพกพาที่สามารถถือและปล่อยตัวได้เหมือนกับระบบป้องกันภัยทางอากาศแบบพกพาสำหรับทหารราบ ซึ่งคำนี้มักใช้กับผู้ที่ใช้เพื่อวัตถุประสงค์ทางทหาร
อากาศยานไร้คนขับขนาดเล็กได้รับคำจำกัดความต่าง ๆ ระหว่างหน่วยงานกำกับดูแลระดับชาติ บ่อยครั้งโดยไม่รวมถึงการกำหนดขนาดและความแตกต่างกันเกี่ยวกับข้อกำหนดการวัดน้ำหนัก คำจำกัดความเหล่านั้นมีตั้งแต่น้อยกว่า 2 กิโลกรัมสำหรับแคนาดา จนถึงน้อยกว่า 25 กิโลกรัมสำหรับสหรัฐ การคาดหวังโดยเซซาร์ของยุโรปสำหรับกฎการจัดการจราจรทางอากาศในปี ค.ศ. 2020 ก็เสนอว่าน้อยกว่า 25 กิโลกรัม ในขณะที่ซีเอเอของสหราชอาณาจักรได้ระบุว่าน้อยกว่า 20 กิโลกรัม
จันทรุปราคา มกราคม พ.ศ. 2563

จันทรุปราคาเงามัว จะเกิดขึ้นในวันที่ 10 มกราคม พ.ศ. 2563 โดยเป็นจันทรุปราคาเงามัวครั้งแรกจากสี่ครั้งของจันทรุปราคาใน พ.ศ. 2563
อุปราคาที่เกี่ยวข้อง.
แซรอส 144.
อุปราคาครั้งนี้เป็นส่วนหนึ่งของแซรอสดวงจันทร์ที่ 144
จันทรุปราคา มิถุนายน พ.ศ. 2563

จันทรุปราคาเงามัว จะเกิดขึ้นในวันที่ 5 มิถุนายน พ.ศ. 2563 โดยเป็นจันทรุปราคาเงามัวครั้งที่สองจากสี่ครั้งของจันทรุปราคาใน พ.ศ. 2563
อุปราคาที่เกี่ยวข้อง.
แซรอส 111.
อุปราคาครั้งนี้เป็นส่วนหนึ่งของแซรอสดวงจันทร์ที่ 111
จันทรุปราคา กรกฎาคม พ.ศ. 2563

จันทรุปราคาเงามัว จะเกิดขึ้นในวันที่ 5 กรกฎาคม พ.ศ. 2563 โดยเป็นจันทรุปราคาเงามัวครั้งที่สามจากสี่ครั้งของจันทรุปราคาใน พ.ศ. 2563
การมองเห็น.
อุปราคาครั้งนี้สามารถมองเห็นได้จากทวีปอเมริกา ทางตะวันตกเฉียงใต้ของทวีปยุโรป และทางตะวันตกของทวีปแอฟริกา
อุปราคาที่เกี่ยวข้อง.
แซรอส 149.
อุปราคาครั้งนี้เป็นส่วนหนึ่งของแซรอสดวงจันทร์ที่ 149
จันทรุปราคา พฤศจิกายน พ.ศ. 2563

จันทรุปราคาเงามัว จะเกิดขึ้นในวันที่ 30 พฤศจิกายน พ.ศ. 2563 โดยเป็นจันทรุปราคาเงามัวครั้งสุดท้ายจากสี่ครั้งของจันทรุปราคาใน พ.ศ. 2563
อุปราคาที่เกี่ยวข้อง.
แซรอส 116.
อุปราคาครั้งนี้เป็นส่วนหนึ่งของแซรอสดวงจันทร์ที่ 116
สุริยุปราคา 14 ตุลาคม พ.ศ. 2566

สุริยุปราคาวงแหวนจะเกิดขึ้นในวันที่ 14 ตุลาคม พ.ศ. 2566 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การมองเห็น.
อุปราคาครั้งนี้มองเห็นได้ในทวีปอเมริกาเหนือและทวีปอเมริกาใต้ โดยแนวคราสผ่านรัฐออริกอน รัฐเนวาดา ตอนบนสุดของรัฐแคลิฟอร์เนีย รัฐยูทาห์ ตอนบนของรัฐแอริโซนา รัฐนิวเม็กซิโก และรัฐเท็กซัส สหรัฐ จากนั้นผ่านอ่าวเม็กซิโก รัฐกัมเปเช รัฐยูกาตัง รัฐกินตานาโร ประเทศเม็กซิโก ประเทศเบลีซ ประเทศฮอนดูรัส ประเทศนิการากัว ตามแนวชายฝั่งประเทศคอสตาริกา ประเทศปานามา ผ่านมหาสมุทรแปซิฟิก เข้าสู่ประเทศโคลอมเบีย ป่าแอมะซอน ประเทศบราซิล และแนวคราสไปสิ้นสุดบริเวณนอกชายฝั่งรัฐปารานา ประเทศบราซิล ในมหาสมุทรแอตแลนติก
อุปราคาที่เกี่ยวข้อง.
สุริยุปราคา พ.ศ. 2565–2568.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 134.
อุปราคาครั้งนี้เป็นส่วนหนึ่งของวงรอบแซรอสที่ 134 ซึ่งวนซ้ำทุก ๆ 18 ปี 11 วัน ประกอบด้วย 71 เหตุการณ์ โดยชุดนี้เริ่มต้นจากสุริยุปราคาบางส่วน (ครั้งที่ 1–10) ในวันที่ 22 มิถุนายน พ.ศ. 1791 (ค.ศ. 1248) สุริยุปราคาเต็มดวง (ครั้งที่ 11–18) เริ่มตั้งแต่วันที่ 9 ตุลาคม พ.ศ. 1971 (ค.ศ. 1428) จนถึงวันที่ 24 ธันวาคม พ.ศ. 2097 (ค.ศ. 1554) สุริยุปราคาผสม (ครั้งที่ 19–34) เริ่มตั้งแต่วันที่ 3 มกราคม พ.ศ. 2116 (ค.ศ. 1573) จนถึงวันที่ 27 มิถุนายน พ.ศ. 2386 (ค.ศ. 1843) สุริยุปราคาวงแหวน (ครั้งที่ 35–64) เริ่มตั้งแต่วันที่ 8 กรกฎาคม พ.ศ. 2404 (ค.ศ. 1861) จนถึงวันที่ 21 พฤษภาคม พ.ศ. 2927 (ค.ศ. 2384) จากนั้นเป็นสุริยุปราคาบางส่วนอีกครั้ง (ครั้งที่ 65–71) และชุดแซรอสนี้จบลงในสุริยุปราคาบางส่วน วันที่ 6 สิงหาคม พ.ศ. 3053 (ค.ศ. 2510) ซึ่งเป็นเหตุการณ์อุปราคาครั้งที่ 71 ของชุดแซรอสนี้ คราสเต็มดวงนานที่สุดของแซรอสนี้อยู่ในวันที่ 9 ตุลาคม พ.ศ. 1971 (ค.ศ. 1428) ที่ระยะเวลา 1นาที 30 วินาที ส่วนคราสวงแหวนนานที่สุดของแซรอสนี้อยู่ในวันที่ 10 มกราคม พ.ศ. 2711 (ค.ศ. 2168) ที่ระยะเวลา 10 นาที 55 วินาที ทุกอุปราคาในชุดแซรอสนี้เกิดชึ้นที่โหนดลงของดวงจันทร์
ชุดเมตอน.
อุปราคาเหล่านี้เป็นสมาชิกของชุดออคตอนอุปราคา ประกอบด้วยอุปราคา 21 ครั้ง เกิดขึ้นประมาณทุก ๆ 4 ปี ตั้งแต่ 21 พฤษภาคม พ.ศ. 2536 ถึง 2 สิงหาคม พ.ศ. 2608
สุริยุปราคา 2 ตุลาคม พ.ศ. 2567

สุริยุปราคาวงแหวนจะเกิดขึ้นในวันที่ 2 ตุลาคม พ.ศ. 2567 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การมองเห็น.
อุปราคาครั้งนี้มองเห็นได้ในส่วนเล็ก ๆ ใกล้กับปลายด้านใต้ของประเทศอาร์เจนตินา และประเทศชิลี ขณะที่เงามัวนั้นปกคลุมอยู่ในส่วนมากของมหาสมุทรแปซิฟิก โดยส่วนของเงามัว (สุริยุปราคาบางส่วน)
อุปราคาที่เกี่ยวข้อง.
สุริยุปราคา พ.ศ. 2565–2568.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 144.
อุปราคาครั้งนี้เป็นส่วนหนึ่งของวงรอบแซรอสที่ 144 ซึ่งวนซ้ำทุก ๆ 18 ปี 11 วัน 8 ชั่วโมง ประกอบด้วย 70 เหตุการณ์ โดยชุดนี้เริ่มต้นจากสุริยุปราคาบางส่วน (ครั้งที่ 1–8) ในวันที่ 11 เมษายน พ.ศ. 2279 (ค.ศ. 1736) สุริยุปราคาวงแหวน (ครั้งที่ 9–47) เริ่มตั้งแต่วันที่ 7 กรกฎาคม พ.ศ. 2423 (ค.ศ. 1880) จนถึงวันที่ 27 สิงหาคม พ.ศ. 3108 (ค.ศ. 2565) จากนั้นเป็นสุริยุปราคาบางส่วนอีกครั้ง (ครั้งที่ 48–70) และชุดแซรอสนี้จบลงในสุริยุปราคาบางส่วน วันที่ 5 พฤษภาคม พ.ศ. 3523 (ค.ศ. 2980) ซึ่งเป็นเหตุการณ์อุปราคาครั้งที่ 70 ของชุดแซรอสนี้ คราสวงแหวนนานที่สุดของแซรอสนี้อยู่ในวันที่ 29 ธันวาคม พ.ศ. 2711 (ค.ศ. 2168) ที่ระยะเวลา 9 นาที 52 วินาที ทุกอุปราคาในชุดแซรอสนี้เกิดลงที่โหนดลงของดวงจันทร์
สุริยุปราคา 17 กุมภาพันธ์ พ.ศ. 2569

สุริยุปราคาวงแหวนจะเกิดขึ้นในวันที่ 17 กุมภาพันธ์ พ.ศ. 2569 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การมองเห็น.
อุปราคาครั้งนี้มองเห็นได้ในแอนตาร์กติกและมหาสมุทรใต้ ส่วนเงามัวสามารถมองเห็นได้ในส่วนใต้สุดของทวีปอเมริกาใต้ มหาสมุทรแอตแลนติก ทางใต้ของทวีปแอฟริกา เกาะมาดากัสการ์ และมหาสมุทรอินเดีย
อุปราคาที่เกี่ยวข้อง.
สุริยุปราคา พ.ศ. 2569–2572.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 121.
อุปราคาครั้งนี้เป็นส่วนหนึ่งของวงรอบแซรอสที่ 121 ซึ่งวนซ้ำทุก ๆ 18 ปี 11 วัน ประกอบด้วย 71 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 25 เมษายน พ.ศ. 1487 (ค.ศ. 944) สุริยุปราคาเต็มดวงเริ่มตั้งแต่วันที่ 10 กรกฎาคม พ.ศ. 1613 (ค.ศ. 1070) จนถึงวันที่ 9 ตุลาคม พ.ศ. 2352 (ค.ศ. 1809) สุริยุปราคาผสมในวันที่ 20 ตุลาคม พ.ศ. 2370 (ค.ศ. 1827) และวันที่ 30 ตุลาคม พ.ศ. 2388 (ค.ศ. 1845) สุริยุปราคาวงแหวนเริ่มตั้งแต่วันที่ 11 พฤศจิกายน พ.ศ. 2406 (ค.ศ. 1863) จนถึงวันที่ 28 กุมภาพันธ์ พ.ศ. 2587 (ค.ศ. 2044) และชุดแซรอสนี้จบลงในสุริยุปราคาบางส่วน วันที่ 7 มิถุนายน พ.ศ. 2749 (ค.ศ. 2206) ซึ่งเป็นเหตุการณ์อุปราคาครั้งที่ 71 ของชุดแซรอสนี้ คราสเต็มดวงนานที่สุดของแซรอสนี้อยู่ในวันที่ 21 มิถุนายน พ.ศ. 2172 (ค.ศ. 1629) ที่ระยะเวลา 6 นาที 20 วินาที ส่วนคราสวงแหวนที่นานที่สุดอยู่ในวันที่ 28 กุมภาพันธ์ พ.ศ. 2587 (ค.ศ. 2044) ที่ระยะเวลา 2 นาที 27 วินาที
ทากาโกะ อิริเอะ

ฮิเดโกะ ฮิงาชิโบโจ (; โรมาจิ: "Higashibōjō Hideko") เป็นที่รู้จักในชื่อ ทากาโกะ อิริเอะ (; โรมาจิ: "Irie Takako"; 7 กุมภาพันธ์ พ.ศ. 2454 – 12 มกราคม พ.ศ. 2538) เป็นนักแสดงภาพยนตร์หญิงชาวญี่ปุ่น
ประวัติ.
อิริเอะมีชื่อจริงว่าฮิเดโกะ ฮิงาชิโบโจ ครอบครัวเป็นขุนนางชั้นสูง สำเร็จการศึกษาจากบุงกะกากูอิง แล้วจึงเข้าสู่วงการแสดงในสังกัดนิกกัตสึเมื่อ พ.ศ. 2470 และได้รับบทนำมาตลอด ภายหลังเธอจึงก่อตั้งบริษัทผลิตภาพยนตร์ของตนเองชื่ออิริเอะโพรดักชันส์ (Irie Productions) ใน พ.ศ. 2475 ซึ่งเธอมีชื่อเสียงยิ่งจากบทนำในภาพยนตร์เงียบเรื่อง "The Water Magician"  กำกับโดยเค็นจิ มิโซงูจิ
รูปของเธอมักปรากฏอยู่ในโฆษณาและสินค้าเชิงพาณิชย์หลายชิ้นตั้งแต่ พัด หรือแม้แต่ตุ๊กตาของเล่น หลังสิ้นสงครามโลกครั้งที่สอง เธอได้สมญาว่า "นักแสดงสาวแมวผี" เพราะแสดงภาพยนตร์แนวลี้ลับ
อิริเอะสมรสกับมิจิโยชิ ทามูระ ผู้สร้างภาพยนตร์ มีลูกสาวคนหนึ่งชื่อวากาบะ อิริเอะ เป็นนักแสดงเช่นเดียวกับมารดา ส่วนพี่ชายของอิริเอะชื่อยาซูนางะ ฮิงาชิโบโจ เป็นผู้กำกับภาพยนตร์และเขียนบท
สุริยุปราคา 6 กุมภาพันธ์ พ.ศ. 2570

สุริยุปราคาวงแหวนจะเกิดขึ้นในวันที่ 6 กุมภาพันธ์ พ.ศ. 2570 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การมองเห็น.
อุปราคาครั้งนี้มองเห็นได้ในทวีปอเมริกาใต้และทางตะวันตกของทวีปแอฟริกา แนวคราสแตะพื้นโลกในมหาสมุทรแปซิฟิกใต้ จากนั้นเข้าสู่ทวีปอเมริกาใต้บริเวณแคว้นโลสลาโกส ประเทศชิลี ผ่านรัฐชูบุต รัฐริโอเนโกร ตามแนวชายฝั่งรัฐบัวโนสไอเรส ทางใต้ของบัวโนสไอเรส ประเทศอาร์เจนตินา แนวชายฝั่งประเทศอุรุกวัย จากนั้นลงสู่มหาสมุทรแอตแลนติกใต้ เรียบไปตามนอกชายฝั่งประเทศบราซิล ข้ามมหาสมุทรแอตแลนติก เข้าสู่ทวีปแอฟริกาบริเวณทางใต้ของประเทศโกตดิวัวร์ เรียบไปตามแนวชายฝั่งประเทศกานา ประเทศโตโก ประเทศเบนิน และแนวคราสพ้นจากพื้นผิวโลกบริเวณเมืองเลกอส ประเทศไนจีเรีย
อุปราคาที่เกี่ยวข้อง.
สุริยุปราคา พ.ศ. 2569–2572.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 131.
อุปราคาครั้งนี้เป็นส่วนหนึ่งของวงรอบแซรอสที่ 131 ซึ่งวนซ้ำทุก ๆ 18 ปี 11 วัน ประกอบด้วย 70 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 1 สิงหาคม พ.ศ. 1668 (ค.ศ. 1125) สุริยุปราคาเต็มดวงเริ่มตั้งแต่วันที่ 27 มีนาคม พ.ศ. 2065 (ค.ศ. 1522) จนถึงวันที่ 30 พฤษภาคม พ.ศ. 2155 (ค.ศ. 1612) สุริยุปราคาผสมเริ่มตั้งแต่วันที่ 10 มิถุนายน พ.ศ. 2173 (ค.ศ. 1630) จนถึงวันที่ 24 กรกฎาคม พ.ศ. 2245 (ค.ศ. 1702) สุริยุปราคาวงแหวนเริ่มตั้งแต่วันที่ 4 สิงหาคม พ.ศ. 2263 (ค.ศ. 1720) จนถึงวันที่ 18 มิถุนายน พ.ศ. 2786 (ค.ศ. 2243) และชุดแซรอสนี้จบลงในสุริยุปราคาบางส่วน วันที่ 2 กันยายน พ.ศ. 2912 (ค.ศ. 2369) ซึ่งเป็นเหตุการณ์อุปราคาครั้งที่ 70 ของชุดแซรอสนี้ คราสเต็มดวงนานที่สุดของแซรอสนี้อยู่ในวันที่ 30 พฤษภาคม พ.ศ. 2155 (ค.ศ. 1612) ที่ระยะเวลา 58 วินาที ส่วนคราสวงแหวนนานที่สุดของแซรอสนี้อยู่ในวันที่ 26 มกราคม พ.ศ. 2552 (ค.ศ. 2009) ที่ระยะเวลา 7 นาที 54 วินาที ทุกอุปราคาในชุดแซรอสนี้เกิดชึ้นที่โหนดขึ้นของดวงจันทร์
สุริยุปราคา 26 มกราคม พ.ศ. 2571

สุริยุปราคาวงแหวนจะเกิดขึ้นในวันที่ 26 มกราคม พ.ศ. 2571 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การมองเห็น.
อุปราคาครั้งนี้มองเห็นได้ในทวีปอเมริกาใต้ ทวีปอเมริกาเหนือ และทางตะวันตกของทวีปแอฟริกาและทวีปยุโรป เริ่มจากแนวคราสแตะพื้นโลกในมหาสมุทรแปซิฟิก จากนั้นเข้าสู่ทวีปอเมริกาใต้บริเวณเขตแดนของประเทศเปรูและประเทศเอกวาดอร์ ผ่านแคว้นอามาโซนัส แคว้นโลเรโต ประเทศเปรู ผ่านป่าแอมะซอน จังหวัดอามาโซนัส ประเทศโคลอมเบีย ผ่านรัฐอามาโซนัส รัฐโรไรมา รัฐปารา รัฐอามาปา ปลายด้านตะวันออกเฉียงใต้ของเขตซีปาลีวีนี ประเทศซูรินาม ประเทศเฟรนช์เกียนา จากนั้นลงสู่มหาสมุทรแอตแลนติก ผ่านหมู่เกาะมาเดราของประเทศโปรตุเกส จากนั้นแนวคราสเข้าสู่ทวีปยุโรป ผ่านตอนใต้ของประเทศโปรตุเกส ปลายด้านบนสุดของประเทศโมร็อกโก ยิบรอลตาร์ ผ่านแคว้นอันดาลูซิอา แคว้นเอซเตรมาดูรา แคว้นกัสติยา-ลามันชา แคว้นมาดริด แคว้นภูมิภาคมูร์เซีย แคว้นบาเลนเซีย แคว้นอารากอน และแนวคราสพ้นจากพื้นผิวโลกไปที่บริเวณแคว้นกาตาลุญญา และเกาะมาจอร์กา ประเทศสเปน
อุปราคาที่เกี่ยวข้อง.
สุริยุปราคา พ.ศ. 2569–2572.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
แซรอส 141.
อุปราคาครั้งนี้เป็นส่วนหนึ่งของวงรอบแซรอสที่ 141 ซึ่งวนซ้ำทุก ๆ 18 ปี 11 วัน 8 ชั่วโมง ประกอบด้วย 70 เหตุการณ์ โดยชุดนี้เริ่มต้นจากสุริยุปราคาบางส่วน (ครั้งที่ 1–7) ในวันที่ 19 พฤษภาคม พ.ศ. 2156 (ค.ศ. 1613) สุริยุปราคาวงแหวน (ครั้งที่ 8–48) เริ่มตั้งแต่วันที่ 4 สิงหาคม พ.ศ. 2282 (ค.ศ. 1739) จนถึงวันที่ 14 ตุลาคม พ.ศ. 3003 (ค.ศ. 2460) จากนั้นเป็นสุริยุปราคาบางส่วนอีกครั้ง (ครั้งที่ 49–70) และชุดแซรอสนี้จบลงในสุริยุปราคาบางส่วน วันที่ 13 มิถุนายน พ.ศ. 3400 (ค.ศ. 2857) ซึ่งเป็นเหตุการณ์อุปราคาครั้งที่ 70 ของชุดแซรอสนี้ คราสวงแหวนนานที่สุดของแซรอสนี้อยู่ในวันที่ 14 ธันวาคม พ.ศ. 2498 (ค.ศ. 1955) ที่ระยะเวลา 12 นาที 9 วินาที ทุกอุปราคาในชุดแซรอสนี้เกิดลงที่โหนดขึ้นของดวงจันทร์
ชุดเมตอน.
ชุดเมตอนการวนซ้ำของอุปราคาทุก ๆ 19 ปี (6939.69 วัน) สุดท้ายประมาณ 5 วัฏจักร โดยอุปราคาเกิดขึ้นในวันอันใกล้เคียงกันในปฏิทิน ในการเพิ่มขึ้นของตัวรองอนุกรมออคตอน ซึ่งวนซ้ำ 1/5 ของนั้นหรือทุก ๆ 3.8 ปี (1387.94 วัน) ทุกอุปราคาในตารางนี้เกิดขึ้นที่โหนดขึ้นของดวงจันทร์
ค่ายกักกันเมาเทาเซิน-กูเซิน

ค่ายกักกันเมาเทาเซิน-กูเซิน ประกอบด้วยค่ายกักกันเมาเทาเซินบนหุบเขาเหนือตลาดเมืองของเมาเทาเซิน (ประมาณราว 20 กิโลเมตร(12 ไมล์) ทางด้านตะวันออกของลินซ์ รัฐอัปเปอร์ออสเตรีย) ร่วมกับกลุ่มค่ายขนาดย่อยเกือบ 100 แห่งที่ตั้งอยู่ทั่วออสเตรียและเยอรมนีตอนใต้ ค่ายกักกันกูเซินสามแห่งอยู่บริเวณทั้งในและรอบๆของหมู่บ้านเซ็นต์จอร์เกิน/กูเซิน เพียงไม่กี่กิโลเมตรจากเมาเทาเซิน ถือว่าเป็นสัดส่วนสำคัญของนักโทษภายในค่ายอันซับซ้อนนี้ บางครั้งก็มีจำนวนนักโทษที่เกินในค่ายหลักของเมาเทาเซิน 
ค่ายหลักเมาเทาเซินได้ดำเนินการตั้งแต่ช่วงเวลาของอันชลุส เมื่อออสเตรียได้ถูกผนวกรวมเข้ากับนาซีเยอรมนี เมื่อวันที่ 8 สิงหาคม ค.ศ. 1938 ถึง 5 พฤษภาคม ค.ศ. 1945 ที่สงครามโลกครั้งที่สองยุติลง เริ่มต้นด้วยค่ายที่เมาเทาเซิน จำนวนค่ายขนาดย่อยได้ขยายตัวเมื่อเวลาได้ผ่านไปและในฤดูร้อนของปี ค.ศ. 1940 เมาเทาเซินและค่ายขนาดย่อยได้กลายเป็นส่วนหนึ่งของค่ายแรงงานขนาดใหญ่ที่ซับซ้อนในส่วนของยุโรปที่ถูกควบคุมโดยเยอรมัน เช่นเดียวกับที่ค่ายกักกันนาซีค่ายอื่น ผู้อาศัยที่เมาเทาเซินและค่ายขนาดย่อยได้ถูกบังคับให้ใช้แรงงานทาส ภายใต้เงื่อนไขที่ทำให้มีผู้เสียชีวิตจำนวนมาก เมาเทาเซินและค่ายขนาดย่อยได้รวมทั้งเหมืองหิน โรงงานผลิตสัมภาระทหาร ทุ่นระเบิด และอาวุธปืน และโรงงานประกอบเครื่องบินขับไล่ เม 262 ในเดือนมกราคม ค.ศ. 1945 ค่ายนี้มีผู้อาศัยอยู่ประมาณ 85,000 คน จำนวนผู้เสียชีวิตยังไม่ทราบแน่ชัด แม้ว่าแหล่งข้อมูลที่มาส่วนใหญ่จะอยู่ระหว่าง 122,766 คน และ 320,000 คน สำหรับโครงสร้างอันซับซ้อนนี้ทั้งหมด
เมาเทาเซินเป็นหนึ่งในค่ายกักกันอันซับซ้อนขนาดใหญ่แห่งแรกในนาซีเยอรมนีและที่แห่งสุดท้ายที่ได้รับการปลดปล่อยโดยฝ่ายสัมพันธมิตร สองค่ายขนาดใหญ่ เมาเทาเซินและกูเซินที่ 1 ได้ถูกจัดอยู่ในประเภท"เกรด 3"(สตูเฟอ 3) ของค่ายกักกัน ซึ่งหมายความว่าพวกเขามุ่งหมายที่จะทำให้เป็นค่ายกักกันที่แข็งแกร่งที่มีไว้สำหรับ"ศัตรูทางการเมืองของอาณาจักรไรซ์ที่ไม่สามารถแก้ไขได้" เมาเทาเซินก็ไม่เคยแพ้ถึงการอยู่ในจำแนกประเภทสตูเฟอ 3 ในสำนักงานทบวงกลางความมั่นคงไรช์("Reichssicherheitshauptamt"; RSHA) ได้ถูกเรียกโดยชื่อเล่นว่า Knochenmühle – เครื่องบดกระดูก(แท้จริงแล้วคือโรงสีกระดูก) ซึ่งแตกต่างจากค่ายกักกันค่ายอีกจำนวนมาก ซึ่งมีไว้สำหรับนักโทษทุกประเภท เมาเทาเซินส่วนมากไว้ใช้สำหรับการกำจัดโดยผ่านทางการใช้แรงานของกลุ่มปัญญาชน ประชาชนผู้มีความรู้ และสมาชิกชนชั้นสูงทางสังคมในประเทศที่ถูกพิชิตโดยระบอบนาซีในช่วงสงครามโลกครั้งที่สอง ปัจจุบัน ค่ายเมาเทาเซินหลักได้กลายเป็นพิพิธภัณฑ์
คีธ ลี

คีธ ลี (Keith Lee; 8 ค.ศ. 1984(1984--)) เป็นนักมวยปล้ำอาชีพที่เซ็นสัญญากับ WWE เป็นที่รู้จักดีในการปล้ำที่สมาคมอิสระในอเมริกาโดยร่วมปล้ำในหลายสมาคมเช่น Evolve, All American Wrestling (AAW) และ Pro Wrestling Guerrilla (PWG) เป็นแชมป์ PWG World Championship 1สมัยและ WWN Championship 1สมัย ใน NXT ยังเป็นคนแรกในประวัติศาสตร์ที่สามารถคว้าแชมป์ NXT และแชมป์นอร์ธอเมริกัน NXT ทั้ง 2 เส้นพร้อมกัน